Só oefen 'n rugbykaptein - Getroud met Rugby-akteur vertel | Het jy gehoor? | SARIE
CHANTELL STANDER 'My lewe ná Egoli + jong liefde' Koop Nuut in Winkel Aanlyn-tydskrif Bekendes Het jy gehoor? Ons praat met Op die rooi tapyt Voorbladvoorkoms Skoonheid Het jy gehoor? Ons hou van Skoonheidstories Stap vir stap Mode Het jy gehoor? Ons hou van Modestories Dra dit só Lewe + Liefdes My kind Verhoudings Eie stories Werk + geld Boeke Flieks Reise Motors Hieroor praat mense Kos Resepte Kosstories Proe-blog Stap vir stap Julle resepte Woon Ons hou van Dekorstories Maak dit self Julle hoekies Gesond BEWEEG SA Gesondheidstories Dieet Oefen Intiem Bruid Tuis » Bekendes » Het jy gehoor? » Só oefen 'n rugbykaptein - Getroud met Rugby-akteur vertel Só oefen 'n rugbykaptein - Getroud met Rugby-akteur vertel Deur Charis Labuschagne, SARIE - Mei 2009
Foto’s: Clinton Lubbe Galery Henré Pretorius verklap hoe hy fiks geword het vir sy rugby-rol in ’n nuwe kykNET-dramareeks. Fanie Cronjé, SARIE se sosiale en styl-redakteur, gym saam Hy was nog altyd sexy, maar deesdae is Henré Pretorius se arms nog fermer en sy bors breër. Die afgelope maande het hy ’n paar ekstra gewigte in die gimnasium opgetel vir sy rol as Reinhardt Bekker, rugbykaptein en losskakel, in kykNET se nuwe dramareeks Getroud met rugby.
“Ek glo aan ’n goeie ontbyt wat stamina gee, soos eiers of hawermout. As ek baie besig is, kry ek nie eintlik tyd vir middagete nie en dan drink ek twee keer per dag ’n skommel met proteïene en mineraalaanvullings. Andersins eet ek hoenderslaai of ’n volgraan-toebroodjie. Ek probeer ook om deur die dag vrugte te eet en ek drink baie water.”
Henré en sy vrou, Nadine, beproef graag nuwe resepte vir aandete. “Ons is veral lief vir pasta- en vleisdisse.”
Dis natuurlik ’n ander storie as jy ’n régte rugbyspeler is. Henré se program is ’n vulletjie teen hoe ’n ware agterspeler oefen, veral as jy ’n Springbok is. Jaque Fourie, Bok-senter, is vier oggende per week in die gimnasium.
“Ek doen byvoorbeeld gewoonlik Maandae oefeninge vir my bors en stoot tussen 120 en 130 kg in die lug op. Dinsdae werk ek aan my arm-spiere met gewigte van gemiddeld 50 kg. Elke gim-sessie duur so ’n uur en ’n half,” vertel Jaque.
“In die middae doen ek saam met die span veldsessies. Ons werk aan die dinge waarmee ons in die laaste wedstryd gesukkel het, en ons hardloop ontsettend baie om fiks te word.”
Elke speler kry ’n oefenprogram wat spesiaal vir hom uitgewerk is om sy swak punte te verbeter en aan krag, spoed, uithouvermoë en ratsheid te werk, vertel dr. Derik Coetzee, senior lektor aan die Universiteit van die Vrystaat en ’n spesialis in sportwetenskap en biokinetika. Hy was die kondisioneringsbreier in Jake White se afrigtingspan wat die Bokke in 2007 na Wêreldbekerglorie gelei het.
Deur die dag het hulle soms sessies om aan skoppe, skrums, lynstane en aangeë te skaaf. Drie sulke sessies per dag is nie ongewoon nie. Ek’s ’n boerseun, ek hou van vleis - Henré Pretorius
Die Springbokke stoot gemiddeld meer as 150 kg in die lug op met ’n borsstoot (bench press). CJ van der Linde kon 195 kg opstoot en Jean de Villiers stoot 170 kg op. Die voorspelers se liggaamsvet moet minder as 13% wees. Dis die persentasie wat ’n jong, slanke, gesonde man het. Die agterspelers s’n moet minder as 9% wees. Bryan Habana en Percy Montgomery se liggaamsvet was tydens die Wêreldbeker in 2007 minder as 6%!
Maar vandag gaan ek saam met Henré oefen terwyl hy voorberei vir sy TV-rol as rugbykaptein. Om te voel hoe dit voel.Ek daag op met ’n leë maag. Henré het ’n piesang geëet, vir stamina, sê hy. Ons begin deur 10 minute op die trapmeul te draf teen ’n pas van 7,5 uit ’n moontlike 15-verstelling. Diseintlik maklik, dink ek ná die eerste 3 minute. Sowat 2 minute later kan ek voel hoe my asem kort raak en my gesig soos ’n rooi verkeerslig begin gloei.
Toemaar, troos ek myself, nog net 5 minute en dis verby. Ek kyk onderlangs na Henré wat gemaklik draf. Ek hou my pose, gee ewe ’n glimlag en sê selfvoldaan: ‘Dis lekker om ’n ou draffiete vat, goed vir die hart.’
Ek tel die minute af en is baie dankbaar toe dit verby is. Henré sê dit was die opwarming en nou begin die oefensessie eintlik.Ek weet ons gaan ’n hele uur oefen en is skielik spyt ek het ingestem. Ons beweeg na die super circuit. Ek maak asof ek presies weet wat om te doen. Hy skuif agter ’n toestel in waarmee hy sy maagspiere oefen.
Ons skuif na die gewigte, eenkant, voor ’n groot spieël. Ek tel ’n 6 kg gewig op. ‘Jy begin lig,’ sê Henré.‘Ja,’ sê ek selfversekerd.
Hoe raak ’n gewone man fiks?Jy het lank nie geoefen nie en nou wil jy weer begin. Die algemeenste fout wat mans dan maak, is om met gewigte te werk wat te swaar is of om te lank aaneen te oefen. Dit kan lei tot beserings, sê Ilze Oosthuizen, ’n biokinetikus van Kempton Park.
Ná 2 weke kan jy vir 20 minute kardio-vaskulêre oefeninge doen en dan ook met ligte gewigte oefen vir 20 minute. Fokus op jou hoofspiergroepe soos jou dyspiere, biseps, triseps, maag- en rugspiere.Doen dit 2 weke lank. Dan kan jy jou program aanpas sodat jy 4 tot 5 keer ’n week gimnasium toe gaan en tussen 45 minute en ’n uur oefen.
“Moenie meer as 5 keer ’n week gaan oefen nie,” sê Ilze. Daar’s 3 dinge wat gaan bepaal hoe jou lyf lyk, sê dr. Derik Coetzee, spesialis in sportwetenskap en biokinetika: Jou metabolisme, wat jy eet en hoe aktief jy is. “Hoe vinnig jou lyf kilojoules verbrand, is ongelukkig geneties. Gesond eet en genoeg oefen is ál manier om gewig te verloor en dit in stand te hou. Jou eetplan is net so belangrik soos oefening.”
En oefening hoef nie ingewikkeld te wees nie. “Om net 4 keer ’n week vir 45 minute flink te stap, sal jou ook goed doen,” sê Derik.
* Besoek ook www.kyknet.co.za. Klik op Getroud met rugby vir nog inligting. Hare Heidi Gouws Verwante artikels
Anel Alexander se skoonheidsroetine
SARIE - Desember 2009 | Kommentaar: 1 Die aktrise Anel Alexander verklap wat háár mooi laat voel. Bobby Skinstad: Dit wat jy nie van hom geweet het nie...
SARIE - Junie 2010 | Kommentaar: 10 Hy het die verbeelding aangegryp met 'n rugbybal in die hand, en kaal bolyf... Maar deesdae is Bobby Skinstad tuis agter die mikrofoon - en gek oor sokker. Hier verklap hy 'n paar geheime... Egoli se Tarien hou Hollywood-bekendes se lywe mooi
SARIE Julie 2010 Christel Smith, voorheen Tarien in Egoli, woon al 10 jaar in Los Angeles en het 'n hoofstuk bygedra tot die boek The A-List Workout: Top Hollywood Trainers Reveal the Body Shaping Secrets of Their Celebrity Clients*. Hoe't jy gevoel toe...(Henré Pretorius)
SARIE - Mei 2009 jy hoor jou vrou is swanger – en jou broer het kanker? Só eet die Bokke
SARIE - Junie 2009 Nicole Chamberlin praat vir SARIE met Shelly Meltzer, dieet-konsultant van die Castle 2009 Britse Leeus-toer en die Springbokspan, oor die dieetgeheime van ons land se top-rugbyspelers. Jy sal verbaas wees. Springbok Jean de Villiers se troufoto's
SARIE Augustus 2010 | Kommentaar: 1 Springbok-rugbyspeler Jean de Villiers is in Augustus 2010 in die Boland met Marlie le Roux getroud. Wat sê Peter de Villiers oor John Smit?
SARIE - Desember 2009 Galery